**Д О Г О В О Р ЗА ОБЩЕСТВЕНА ПОРЪЧКА**

**ЗА ДОСТАВКА НА ГОТОВА БОЛНИЧНА ХРАНА**

Днес, ........2016г. в гр. София между:

***1. „СБАЛОЗ” ЕООД***, ***София-град,*** със седалище и адрес на управление гр. София, район „Младост“, бул. „А. Сахаров“ № 1, вписано в Търговския регистър към Агенция по вписванията с ЕИК 00693654, представлявано от Управителя Д-р Борислав Хараламбиев Димитров, от една страна, наричана по-долу „**КУПУВАЧ”**

и

***2. „........................“*** със седалище и адрес на управление ................, вписано в Търговския регистър към Агенция по вписванията с ЕИК .................., представлявано от .............................., в качеството му на ………………., от друга страна, наричана по-долу „**ДОСТАВЧИК”**

и след проведена процедура на събиране на оферти чрез обява, се сключи настоящия Договор за следното:

**І. ПРЕДМЕТ И СРОК НА ДОГОВОРА**

**ЧЛ. 1 (1) ДОСТАВЧИКЪТ** се задължава да доставя, а **КУПУВАЧЪТ** да закупува готова болнична храна за болните и дежурния персонал, наричана по-нататък „готова храна”, за цена, при срокове и условия, договорени с настоящия Договор.

**(2)** Готовата храна ще се приготвя и доставя в индивидуални термоустойчиви кутии, по заявка на **КУПУВАЧА** съгласно „требвателен лист“, Приложение №1, която е неразделна част от този Договор, и съобразно „Сборник рецепти за диетични ястия“, 1984г.

**(3**) Един храноден включва: закуска, обяд и вечеря за болните на диети по Певзнер № 15 /и други при нужда и след предварителна уговорка/, които подлежат на индивидуално требване от страна на **КУПУВАЧА**.

(3.1.) Обяд за дневния дежурен персонал;

(3.2.) Вечеря за нощния дежурен персонал.

**(4)** Доставките на болничната храна се извършват съгласно офертата на **ДОСТАВЧИКА** представена, при участието му в обществената поръчка, обявена от **КУПУВАЧА**.

**Чл. 2** Договорът се сключва за срок от една година, считано от датата на подписването му.

**ІІ. МЯСТО И СРОКОВЕ НА ДОСТАВКА**

**Чл. 3 (1**) Готовата храна ще бъде доставяна в „СБАЛОЗ” ЕООД, София-град, ежедневно, трикратно, придружена със сертификат за качество, в часовете:

- До 07.30 ч – закуска, включваща чай в зимно меню и айран в лятно меню;

- До 12:00 ч – обяд, включващ супа и основно ястие;

- До 16:00 ч – вечеря (основно ястие).

**(2)** Доставянето и получаването на храната се удостоверява с подписването на месечни отчети приемо-предавателни протоколи от упълномощени представители на двете страни по образец /Приложение № 2 към Договора/.

**ІІІ. ПРАВА И ЗАДЪЛЖЕНИЯ НА ДОСТАВЧИКА**

**Чл. 4 (1) ДОСТАВЧИКЪТ** се задължава:

**1.** Да изготвя седмично меню, Приложение №3 към Договора;

**2.**Да приготвя храната по вид количество и индивидуална разфасовка, посочени в седмичното меню;

**3.** Да доставя ежедневно готовата храна в часовете, посочени в чл.3;

**4.** Да предаде на **КУПУВАЧА** готовата храна в ОМО на „СБАЛОЗ“ЕООД.;

**5.** При приготвянето и доставката на готовата храна трябва да се спазват изискванията за болнично хранене, утвърденото меню, рецептури и изискванията на СРЗИ и БАБХ, както и действащото в Република България законодателство;

**6.** Да доставя готовата храна, разпределена по порции в индивидуални термоустойчиви кутии, по заявка от **КУПУВАЧА** съгласно требвателния му лист**;**

**7.** Да доставя готовата храна със собствен транспорт;

**8.** Към всяка фактура да изготвя заедно с **КУПУВАЧА** отчет за предаваната храна за периода, съгласно Приложение № 2;

**9.** Да уведомява незабавно **КУПУВАЧА** за възникването на технологични проблеми, които биха довели до промяната на уговореното меню.

**(2) ДОСТАВЧИКЪТ** гарантира качеството на храната, предмет на Договора, със сертификат за качество.

**(3)** **ДОСТАВЧИКЪТ** има право да получи уговорената цена, съгласно условията на този Договор.

**ІV ПРАВА И ЗАДЪЛЖЕНИЯ НА КУПУВАЧА**

**Чл. 5 (1) КУПУВАЧЪТ** се задължава:

1. До 12,00ч. всеки ден да предоставя на **ДОСТАВЧИКА** требвателен лист за храната за следващия ден, в който се посочва броя на пациентите и дежурния персонал по видове диети;
2. Да проверява качеството на храната чрез упълномощеното от него лице и да прави рекламации при необходимост;
3. Да упълномощи лице, което ежедневно да приема доставената храна и да подписва приемо-предавателния протокол;

**(2) КУПУВАЧЪТ** има право да получи храната, предмет на този Договор, която да отговаря по вид, количество и качество на договореното.

**V. ЦЕНИ И НАЧИН НА ПЛАЩАНЕ**

**Чл. 6 (1) КУПУВАЧЪТ** заплаща на **ДОСТАВЧИКА** доставената храна по цени, съгласно ценовата оферта на доставчика, при условие, че доставената храна отговаря в количествено и качествено отношение на договореното.

**(2)** Стойност на един храноден в размер на ........... лв без включен ДДС, включително транспортните разходи и индивидуалните опаковки.

**(3)** Стойност на закуската, обяда и вечерята, без вкл. ДДС, калкулирани поотделно.

**(4)** Заплащането се извършва по банковата сметка на **ДОСТАВЧИКА:**

BIC:......................................

BIN:**.....................................**

В срок до 60 (шестдесет) дни след представяне на фактурата от **ДОСТАВЧИКА** и отчет въз основа на требвателните листове. Фактурата следва да съдържа всички реквизити съгласно Закона за счетоводството.

**(5)** Фактурата за получената от **КУПУВАЧА** храна се издава от **ДОСТАВЧИКА** до 3-то число на следващия месец с приложен месечен отчет.

**VІ. ДРУГИ УСЛОВИЯ**

**Чл.7 (1**) При неспазване на задълженията по чл. 4, ал. 1 и 2 от Договора **ДОСТАВЧИКЪТ** дължи на **КУПУВАЧА** стойността на съответната доставка.

**(2)** При неспазване на сроковете за плащане по чл.6 от Договора **КУПУВАЧЪТ** дължи неустойка в размер на 0,1% (нула цяло и един процент) за всеки ден закъснение, но не повече от 1% (един процент) от цената на съответната доставка.

**Чл. 8 (1)** Настоящият Договор прекратява действието си::

1. При изтичане срока, за който е сключен;
2. При взаимно съгласие, изразено в писмена форма;

**3.** Разваляне на договора от изправната страна поради виновно неизпълнение на задълженията на неизправната чрез писмено уведомление и при спазване на разпоредбите на Закона за задълженията и договорите. Страните уговарят изрично, че **КУПУВАЧЪТ** има право да развали едностранно договора чрез писмено уведомление, без да дава какъвто и да било подходяш срок за изпълнение в случай, че **ДОСТАВЧИКЪТ** не е доставил храна или е забавил доставката на храна два или повече пъти в рамките на един календарен месец. В случай, че договорът бъде развален от **КУПУВАЧА** на такова основание, **ДОСТАВЧИКЪТ** дължи неустойка в размер на 20 % (двадесет процента от стойността на целия договор).

**(2)** Страните по този Договор не могат да го изменят или допълват едностранно. Измененията се извършват в писмена форма и при спазване разпоредбите на Закона за обществените поръчки.

**Чл. 9** Настоящият Договор влиза в сила от момента на подписването му.

**Чл. 10** За неуредиците в този Договор, се прилага действието на българското законодателство.

Настоящият Договор се съставя в два еднообразни екземпляра – по един за всяка от страните.

При подписването на настоящия Договор, **ДОСТАВЧИКЪТ** представя следните документи от съответните компетентни органи за удостоверяване на обстоятелствата по Чл.54, от ЗОП:

1. Удостоверение за актуално състояние и липса на открита процедура по несъстоятелност;
2. Свидетелство за съдимост ;
3. Удостоверение за липса на данъчни задължения;
4. Удостоверение от НАП за липса на задължения.

**ЗА КУПУВАЧА ЗА ДОСТАВЧИКА:**

**УПРАВИТЕЛ: УПРАВИТЕЛ:**

**/Д-р Б. Димитров/ /....................../**